***STATUTUL***

***SOCIETĂŢII .... . S.R.L.***

(asociat unic)

 D-nul/d-na .... , cetățean .... , născut la data de .... , în .... , domiciliat în .... , posesor al .... , seria .... nr. .... eliberată de .... , la data de .... CNP .... ,

***În mod liber şi prin unică voinţă am hotărât să constitui o societate în România în următoarele condiţii:***

***CAP.I. FORMA JURIDICĂ, DENUMIREA, DURATA SOCIETĂŢII, SEDIUL SOCIAL***

***Art. 1.1.*** **Forma Juridică:**

 Societatea este cu răspundere limitată, persoană juridică română, care îşi desfăşoară activitatea în conformitate cu legile române şi prezentul statut.

 Modificarea formei juridice se realizează prin decizia asociatului unic, cu respectarea condiţiilor şi formalităţilor prevăzute de lege .

 Societatea este titulară de drepturi si obligaţii şi răspunde faţă de terţi cu întreg patrimoniul.

***Art. 1.2.*** **Denumirea:**

 Se constituie de către subsemnatul(a) o societate a cărei denumire este .... **S.R.L.,** conform dovezii privind disponibilitatea firmei nr. .... , din .... , eliberată de Oficiul Registrului Comerțului de pe lângă Tribunalul .... .

În toate actele - facturi, oferte, comenzi, tarife, prospecte şi alte documente întrebuinţate în comerţ, emanând de la societate, trebuie să se menţioneze denumirea, forma juridică, sediul social, numărul de înregistrare în registrul comerţului, codul unic de înregistrare şi capitalul social. Sunt exceptate bonurile fiscale, emise de aparatele de marcat electronice, care vor cuprinde elementele prevăzute de legislaţia din domeniu.

 Dacă societatea îşi creează o pagină de internet proprie, aceste informaţii vor fi publicate şi pe pagina de internet a societăţii.

 Modificarea denumirii societăţii se realizează în urma deciziei asociatului unic şi numai după ce, în prealabil, s-a efectuat operaţiunea de verificare a disponibilităţii firmei.

***Art. 1.3.*** **Durata:**

 Durata de funcţionare a societății este nedeterminată**.**

***Art. 1.4.* Sediul social**:

 Sediul societăţii este în .... **.** Prin voinţa asociatului unic, sediul societăţii poate fi mutat în orice loc, cu respectarea condiţiilor de formă şi publicitate prevăzute de lege.

 Societatea va putea înfiinţa sedii secundare - sucursale, agenţii, reprezentanţe sau alte asemenea unităţi fără personalitate juridică – şi la alte adrese, în alte localităţi din România şi alte state, în baza deciziei asociatului unic, cu respectarea prevederilor legale în materie.

***CAP.II. OBIECTUL DE ACTIVITATE AL SOCIETĂŢII***

***Art. 2.1.*** Obiectul de activitate al societăţii este:

 - Domeniul principal de activitate este **Activități de servicii in tehnologia informației**, căruia îi corespunde grupa CAEN 620

 - activitatea **principală**:clasaCAENXXXX - Nume

 - activităţi **secundare**:

- clasa CAEN XXXX - Nume

***Art. 2.2.*** Activitatea societăţii se va putea desfăşura şi în pieţe, târguri şi oboare etc.

***Art. 2.3.*** În realizarea obiectului de activitate, societatea va plăti taxele şi impozitele prevăzute de legislaţia în vigoare. Obiectul de activitate al societăţii poate fi modificat, prin extinderea sau restrângerea sa, conform deciziei asociatului unic.

***CAP.III. CAPITALUL SOCIAL, PĂRŢILE SOCIALE***

***Art. 3.1.*** La constituire, capitalul social subscris şi vărsat al societăţii este de 200 lei, din care:

* 200 lei, aport în numerar;

fiind împărţit într-un număr de 1 parte socială, cu o valoare nominală de 200 lei/parte socială, aparținând în totalitate asociatului unic.

***Art. 3.2.*** Capitalul social poate fi modificat prin decizia asociatului unic, cu respectarea normelor legale în materie.

***Art. 3.3***. Reducerea capitalului social va putea fi făcută numai după trecerea a două luni din ziua în care decizia a fost publicată în Monitorul Oficial al României, Partea a IV-a. Orice creditor poate face opoziţie în termenul prevăzut la art. 62 alin. (1) din Legea societăților nr. 31/1990, republicată, cu modificările şi completările ulterioare.

***Art. 3.4.*** Capitalul social poate fi majorat, în baza deciziei asociatului unic prin aport în natură sau în numerar.

 Dacă majorarea capitalului social se face prin aport în natură, asociatul unic va dispune efectuarea unei expertize pentru evaluarea bunului mobil sau imobil.

 Părţile sociale nou constituite vor fi subscrise în totalitatea lor, libere de orice sarcini.

***Art. 3.5.*** Obligaţiile sociale sunt garantate cu patrimoniul social şi nu pot fi grevate de datorii sau alte obligaţii personale şi sunt indivizibile. Asociatul unic este răspunzător până la concurenţa sumei reprezentând părţile sociale pe care le posedă.

***Art. 3.6.*** Cesiunea parţială sau totală a părţilor sociale către terţi se poate face pe baza deciziei asociatului unic.

 Cesionarea părţilor sociale se înregistrează în registrul comerţului şi în registrul de asociaţi al societăţii.

 Pentru a fi opozabile societăţii şi terţilor, actele de cesiune trebuie să fie publicate în Monitorul Oficial al României, Partea a IV-a, şi înscrise în registrul comerţului.

***Art. 3.7.*** Prin efectul acceptării succesiunii, transmiterea părţilor sociale care au aparţinut asociatului decedat, se produce de plin drept către moştenitorii săi legali sau testamentari, care vor dobândi calitatea de asociaţi. În cazul în care există moştenitori minori, reprezentarea lor în societate se va face conform legii.

***CAP. IV. CONDUCEREA SOCIETĂŢII***

***Art. 4.1.*** Conducerea societăţii se realizează prin asociatul unic, care are următoarele atribuţii:

 - să aprobe situaţia financiară anuală şi să stabilească repartizarea beneficiului net;

 - să desemneze pe administratori şi cenzori, să-i revoce şi să le dea descărcare de activitatea lor, precum şi să decidă şi contractarea auditului financiar, atunci când acesta nu are caracter obligatoriu potrivit legii;

 - să modifice actul constitutiv;

- şi alte atribuţiuni prevăzute de legislaţia în materie.

***CAP. V. ADMINISTRAREA SOCIETĂŢII***

***Art. 5.1.*** Administrarea societăţii se face de către asociatul unic.

 ***Art. 5.2.*** Societatea trebuie să ţină, prin grija administratorului, un registru al societăţii în care se vor înscrie numele şi prenumele asociatului, domiciliul, aportul la capitalul social, transferul părţilor sociale sau alte modificări privitoare la acestea.

 Administratorul este răspunzător faţă de societate pentru:

 - realitatea vărsămintelor ;

 - existenţa reală a dividendelor plătite;

 - existenţa registrelor cerute de lege şi corecta lor ţinere;

 - exacta îndeplinire a hotărârilor asociatului unic;

 - stricta îndeplinire a îndatoririlor pe care legea şi actul constitutiv le impun;

***Art. 5.3.*** Reprezentarea şi administrarea societăţii se realizează de către administrator în limitele competenţei stabilite de asociatul unic.

***Art. 5.4*** Societatea este administrată timp de 99 de ani**,** cu puteri depline de reprezentare şi administrare.

 *\*Potrivit prevederilor art. 2015 din Legea nr. 287/2009 privind Codul civil, republicată, dacă părțile nu au prevăzut un termen, contractul de mandat încetează în 3 ani de la încheierea lui.*

***CAP.VI. ACTIVITATEA SOCIETĂŢII***

***Art. 6.1.*** Exerciţiul economico - financiar începe la 1 ianuarie şi se termină la 31 decembrie ale fiecărui an.

 Primul exerciţiu va începe la data constituirii societăţii.

***Art. 6.2.*** Angajarea personalului societăţii se face cu respectarea legislaţiei în vigoare.

***Art. 6.3.*** Societatea va întocmi situaţii financiare şi contul de profit şi pierderi, va ţine evidenţa activităţilor economico - financiare, conform dispoziţiilor legale în materie.

***Art. 6.4.*** Beneficiul societăţii se stabileşte prin situaţia financiară anuală aprobată de asociatul unic.

***CAP. VII. DIZOLVAREA ŞI LICHIDAREA SOCIETĂŢII***

***Art. 7.1.*** Au ca efect dizolvarea societăţii:

 - trecerea timpului stabilit pentru durata societăţii;

 - imposibilitatea realizării obiectului de activitate al societăţii sau realizarea acestuia;

 - declararea nulităţii societăţii;

 - decizia asociatului unic;

 - hotărârea tribunalului;

 - falimentul;

 - alte cauze prevăzute de lege.

***Art.7.2.*** În cazul decesului asociatului unic, societatea îşi va continua activitatea cu moştenitorii defunctului.

***Art. 7.3.*** Dizolvarea societăţii, înainte de expirarea termenului fixat, pentru durata sa, are efect faţă de terţi, numai după trecerea a 30 zile de la publicarea în Monitorul Oficial al României Partea a IV-a.

***Art. 7.4.*** Dizolvarea şi lichidarea societăţii se face conform Legii societăților nr. 31/1990, republicată, cu modificările şi completările ulterioare.

***CAP. VIII. LITIGII***

***Art. 8.1.*** Litigiile societăţii cu persoane fizice sau juridice sunt de competenţa instanţelor judecătoreşti.

***Art.8.2.*** Litigiile societăţii născute din contractele economice încheiate cu persoane fizice sau juridice vor fi soluţionate de instanţele competente prin aplicarea dreptului material român.

***Art.8.3.*** Litigiile personalului angajat izvorâte din raporturile juridice de muncă se soluţionează potrivit legislaţiei muncii în vigoare în România.

***CAP.IX. DISPOZIŢII FINALE***

***Art. 9.1.*** Prevederile statutului se completează cu normele Codului Civil, Codului Muncii, Legii societăților nr. 31/1990, republicată, cu modificările şi completările ulterioare şi a legislaţiei civile în vigoare.

***Art. 9.2.*** Prezentul statut intră în vigoare azi, 30/08/2022, data semnării de către asociatul unic, constituind actul constitutiv al acesteia.